વલસાડના જુજવા ગામેથી પીએમએવાય યોજનાના ૧,૧૫,૫૫૧ આવાસોના ઇ-ગૃહપ્રવેશ કરાવવાના કાર્યક્રમ અંતર્ગત વડાપ્રધાન નરેન્દ્ર મોદીએ સેટકોમની મદદથી ૨૬ જિલ્લાના જુદા-જુદા ૨૬ ગામોની લાભાર્થી બહેનો સાથે લાઇવ કનેક્ટિવિટીથી રસપ્રદ વાત કરીને જે તે ગામોના લાભાર્થીઓ સહિતના લોકોને જ નહીં તો જુજવા ગામે યોજાયેલ કાર્યક્રમમાં હાજર જંગી જનમેદનીને ખુશ કરી દીધા હતાં. પી. એમ. એ જુદા-જુદા લાભાર્થી બહેનોને, મકાનની ગુણવત્તા, દીકરીઓને ભણાવવા બાબતે, સ્વચ્છતાને લઇને, મકાન બનાવવાની કામગીરીમાં દલાલોને પૈસા આપવા પડયા કે કેમ વગેરે મુદ્દે હળવી શૈલીમાં પ્રશ્નો પૂછયા હતાં.